rejauldu/bengali-wikipedia huggingface dataset:
বিজলী (আক্ষরিক অর্থে: বিদ্যুৎ) ২০১৮ সালে মুক্তিপ্রাপ্ত একটি বাংলাদেশী কল্পবিজ্ঞান চলচ্চিত্র। এটি পরিচালনা করেন ইফতেখার চৌধুরী, এবং প্রযোজনা করেন করেন ববস্টার ফিল্মস। এতে নায়ক চরিত্রে অভিনয় করেছেন ববি এবং বিপরীতে ভারতীয় অভিনেত্রী সাতাবদী রায় । ছবিটি ২০১৮ সালের ১৩ এপ্রিল দেশব্যাপী মুক্তি পায়। চলচ্চিত্রটি বাংলাদেশের প্রথম সুপারহিরো চলচ্চিত্র, যা আসল স্ক্রিপ্ট এবং গল্পের ধারণা ধারণ করে।  বহু-দেশের অভিনেতা এবং সদস্য নিয়ে এটির শুটিং হয়েছে আইসল্যান্ড, ভারত, থাইল্যান্ড এবং বাংলাদেশে।   শ্রেষ্ঠাংশে    বিজলি চরিত্রে ববি   ড. জেরিনা চরিত্রে শতাব্দী রায়   ড. আলম চরিত্রে ইলিয়াস কাঞ্চন   সাজ্জাদ চরিত্রে জাহিদ হাসান    রনির চরিত্রে রণবীর(রণজয় বিষ্ণু)   নাদিম চরিত্রে মিশা সওদাগর   বিজলির দাদীর চরিত্রে দিলারা জামান   মি. গ্রে চরিত্রে আনিসুর রহমান মিলন   বিপণন  বিজলির প্রথম দৃশ্যটি ১৫ মার্চ ২০১৮ এ প্রকাশিত হয়। বিজলি সিডনি অস্ট্রেলিয়ায় ৮ জুলাই ২০১৮ এ প্রকাশিত হয়। এছাড়াও এটি ডাবলিন, লন্ডন, লুটন এবং বার্মিংহামেও প্রকাশিত হয়েছিল।    তথ্যসূত্র   বহিঃসংযোগ    বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১০-এর দশকের প্রণয়ধর্মী হাস্যরসাত্মক চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের সুপারহিরো চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:ইফতেখার চৌধুরী পরিচালিত চলচ্চিত্র
বুবি দ্বীপের লাইট হল একটি সক্রিয় ঐতিহ্য-তালিকাভুক্ত বাতিঘর যা অস্ট্রেলিয়ার কুইন্সল্যান্ডের এন্ডেভার প্রণালীর মধ্যে, প্রিন্স অফ ওয়েলস দ্বীপের পশ্চিমে কেপ ইয়র্ক উপদ্বীপের প্রান্তের কাছে, শায়ার অফ টরেসের বুবি দ্বীপে অবস্থিত। এটি টরেস প্রণালীর মধ্য দিয়ে পরিভ্রমণ চ্যানেলের পশ্চিম প্রবেশদ্বার চিহ্নিত করে।  কুইন্সল্যান্ড উপকূলে নির্মিত প্রধান বাতিগুলির মধ্যে এটিই ছিল শেষ।    ইতিহাস    আরো দেখুন   অস্ট্রেলিয়ার বাতিঘরের তালিকা   তথ্যসূত্র     বিষয়শ্রেণী:১৮৯০-এ অস্ট্রেলিয়ায় প্রতিষ্ঠিত বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:কুইন্সল্যান্ডের বাতিঘর বিষয়শ্রেণী:১৮৯০-এ সম্পন্ন বাতিঘর
কোনও রোগনির্ণয় বা বাছাই পরীক্ষার ক্ষেত্রে যদি কোনও সুস্থ রোগমুক্ত ব্যক্তির জন্য ভুল করে ইতিবাচক ফলাফল আসে অর্থাৎ রোগের উপস্থিতি আছে এরকম ফলাফল আসে, তাহলে সেই ফলাফলকে মিথ্যা ইতিবাচক ফলাফল বলে। যদি এ ধরনের ফলাফলের ভিত্তিতে ভুল রোগনির্ণয় করা হয় এবং চিকিৎসা করানো হয় তাহলে প্রকৃতপক্ষে সুস্থ ব্যক্তির অসুস্থ হবার ঝুঁকি বেড়ে যায়। যেমন ক্যান্সার রোগ নির্ণয় করার পরীক্ষায় মিথ্যা ইতিবাচক ফলাফল আসার পরে বিকিরণ চিকিৎসা বা বড় ধরনের অস্ত্রোপচার করলে ব্যক্তির ক্ষতি হতে পারে। অধিকন্তু এরকম ফলাফলের ফলে সংশ্লিষ্ট ব্যক্তির মনে অকারণে উদ্বেগের সৃষ্টি হতে পারে।  যদি কোনও ব্যক্তিকে রোগনির্ণয় বা বাছাই পরীক্ষা করার পরে ভুল করে নেতিবাচক ফলাফল আসে অর্থাৎ রোগের উপস্থিতি নেই এরকম ফলাফল আসে, কিন্তু যদি বাস্তবিক পক্ষে ব্যক্তিটি রোগাক্রান্ত হয়, তাহলে সেই ফলাফলকে মিথ্যা নেতিবাচক ফলাফল বলা হয়। যদি আলোচ্য রোগটি একটি প্রাণঘাতী রোগ যেমন ক্যান্সার হয়, তাহলে সেই রোগীকে ভুল করে সুস্থ ঘোষণা করলে গুরুতর পরিণতি হতে পারে।  কোনও পরীক্ষাতে মিথ্যা ইতিবাচক ফলাফলের হার যত বেশি হবে, তার নির্দিষ্টতার মান (সত্য নেতিবাচক ফলাফলের হার) তত কম হবে। আবার কোনও পরীক্ষার মিথ্যা নেতিবাচক ফলাফলের হার যত বেশি হবে, সেটির সংবেদনশীলতার মান (সত্য ইতিবাচক ফলাফলের হার) তত কম হবে।  বিষয়শ্রেণী:চিকিৎসাবৈজ্ঞানিক পরীক্ষা বিষয়শ্রেণী:পরিসংখ্যানিক শ্রেণীকরণ বিষয়শ্রেণী:চিকিৎসাবৈজ্ঞানিক ত্রুটি বিষয়শ্রেণী:স্বাস্থ্য পরীক্ষা বিষয়শ্রেণী:পরিসংখ্যানিক শ্রেণিবিন্যাস বিষয়শ্রেণী:ত্রুটি
উইলিয়াম হার্বার্ট (১২ই জানুয়ারি, ১৭৭৮ - ২৮শে মে, ১৮৪৭) ব্রিটিশ উদ্ভিদবিজ্ঞানী, কবি এবং সরকারি কর্মকর্তা। ১৮০৬ থেকে ১৮০৭ সাল পর্যন্ত তিনি হ্যাম্পশায়ার থেকে সংসদ সদস্যের দায়িত্ব পালন করেছিলেন। এরপর ১৮১১ থেকে ১৮১২ সাল পর্যন্ত ক্রিকলেইড থেকে সংসদ্য সদস্যের দায়িত্ব পালন করেন।  অক্সফোর্ডের এক্সিটার কলেজ থেকে স্নাতক ডিগ্রি লাভ করেছিলেন। ১৮৪০ সালে ম্যানচেস্টারের ডিন নির্বাচিত হন। তিনি কার্নারভনের প্রথম আর্ল হেনরি হার্বার্টের তৃতীয় পুত্র এবং হেনরি উইলিয়াম হার্বার্টের পিতা।   রচনাবলী   Musae Etonensis (১৭৯৫) সম্পাদক  Select Icelandic Poetry (১৮০৪০৬)  Amaryllidaceae, an attempt to arrange the Monocotyledonous Orders (১৮৩৭)  Attila, Or The Triumph of Christianity (১৮৩৮)  Collected Works (১৮৪২)   তথ্যসূত্র     বিষয়শ্রেণী:১৭৭৮-এ জন্ম বিষয়শ্রেণী:১৮৪৭-এ মৃত্যু বিষয়শ্রেণী:ব্রিটিশ উদ্ভিদবিজ্ঞানী বিষয়শ্রেণী:ব্রিটিশ কবি বিষয়শ্রেণী:ইংরেজ উদ্ভিদবিজ্ঞানী বিষয়শ্রেণী:ইংরেজ পুরুষ কবি বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী
সুমিত্রা হলেন রামায়ণ মহাকাব্যে দশরথের তৃতীয়া স্ত্রী ও যমজ সন্তান লক্ষ্মণ ও শত্রুঘ্নের মাতা । বনবাসে গমনের সময় লক্ষ্মণ মাতার চরণস্পর্শ করে আশীর্বাদ ভিক্ষা করলে তিনি বলেছিলেন " পরিব্রাজক অবস্থায় তুমি রামকে অনুসরণ কোর । রামকে পিতা, সীতাকে মাতা ও বনকে অযোধ্যা বলে মনে কোর । তাঁর এই বচন রামায়ণের শ্রেষ্ঠ বচনগুলোর মধ্যে অন্যতম। তাঁর দুই পুত্রবধূ ছিল ঊর্মিলা এবং শ্রুতকীর্তি। রামের বনবাসকালে ইনি কৌশল্যাকে সান্ত্বনা দিতেন । দীর্ঘকাল পরে রামের রাজত্বকালে সুমিত্রা বহুবিধ ধর্মানুষ্ঠান করে দেহত্যাগ করেন ।   উৎস  পৌরাণিক অভিধান - সুধীরচন্দ্র সরকার   বহিঃসংযোগ  Valmiki Ramayana - Bala Kanda   বিষয়শ্রেণী:রঘুবংশ বিষয়শ্রেণী:রামায়ণের চরিত্র বিষয়শ্রেণী:সূর্য রাজবংশ
ডট কম ("বাণিজ্যিক" এর জন্য সংক্ষিপ্ত), একটি জেনেরিক শীর্ষ স্তরের ইন্টারনেট ডোমেন   ডট-কম সংস্থা, এমন একটি সংস্থা যা ইন্টারনেটে তার বেশিরভাগ ব্যবসা করে   ডট-কম বুদ্বুদ (ডট-কম যুগ হিসাবেও পরিচিত), একটি আর্থিক বুদবুদ ১৯৯৫ থেকে ২০০১ পর্যন্ত প্রায় চলমান  । এর COM ("কমান্ড" এর জন্য সংক্ষিপ্ত), ডস এক্সিকিউটেবল ফাইলের সাথে যুক্ত একটি ফাইল এক্সটেনশান   অন্যান্য    কিম ডটকম (জন্ম কিম স্মিটজ, জন্ম 1974), জার্মান প্রযুক্তি উদ্যোক্তা   ওয়াল্টার "ডট কম" স্ল্যাটারি, ৩০ রকের একটি কাল্পনিক চরিত্র   <i id="mwGA">ডট। </i> <i id="mwGA">com</i> (চলচ্চিত্র) , একটি ২০০৮ পর্তুগিজ কৌতুক  <i id="mwGw">ডট কম</i> (অ্যালবাম) , দ্য রেসিডেন্টসের একটি ২০০০ অ্যালবাম  ক্রিস কমস্টক ( মার্শমেলো ), "ডটকম" নামে পরিচিত, আমেরিকান বৈদ্যুতিন নৃত্য সংগীত প্রযোজক এবং ডিজে   ধনী ডটকম, এনবিসি সিরিজ ব্লাইন্ডস্পট-এর একটি চরিত্র   আরো দেখুন    কম (দ্ব্যর্থতা নিরসন)
মুড়িয়া ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।   পূর্বে ভারত সীমান্ত, পশ্চিমে বিয়ানীবাজার পৌরসভা, উত্তরে জলডুপ ও দক্ষণে ডুবাগ ইউনিয়ন।  এ ইউনিয়নের বেশীরভাগ মানুষ ই প্রবাশী। ইউরোপ, আমেরিকা ও মধ্যপ্রাচ্যের ভিবিন্ন দেশে বসবাস করে। বাকিদের মধ্যে অনেকে ধান চাষ, মাছ ধরা ও দিন মজুরের কাজ করে।   গ্রাম সমূহ  ১। বড়দেশ, ২। ছুটিয়াং, ৩। পশ্চিম ঘুঙ্গাদিয়া, ৪। নয়াগাঁও, ৫। পূর্ব ঘুঙ্গাদিয়া, ৬। মালিগ্রাম, ৭। ছোটদেশ, ৮। কোনাগ্রাম, ৯। ফেনগ্রাম, ১০। বাগন, ১১। চন্দগ্রাম, ১২। তাজপুর  ১৩। আভঙ্গি, ১৪। পাথারীপাড়া, ১৫। টেকইকোনা, ১৬। আষ্টঘরী, ১৭। বড়উধা, ১৮। মাইজকাপন, ১৯। ইনামপুর, ২০। সারপার, ২১। নয়াগ্রাম।   আয়তন ও জনসংখ্যা  আয়তন– ৩৫.৭০ (বর্গ কিঃ মিঃ)। লোকসংখ্যা –৩২,৮০৮জন (প্রায়) (জন্ম নিবন্ধনঅনুযায়ী)।   শিক্ষা  শিক্ষার হার – ৫০%। (২০০১ এর শিক্ষা জরীপ অনুযায়ী)।  শিক্ষা প্রতিষ্ঠান   সরকারী প্রাথমিক বিদ্যালয়- ০৯টি  বে-সরকারী রেজিঃ প্রাঃ বিদ্যালয়- ০২টি  উচ্চ বিদ্যালয়ঃ ০৩টি +১পূর্ব মুড়িয়া উচ্চ বিদ্যালয় ২দক্ষিণ মুড়িয়া উচ্চ বিদ্যালয়৩হাজি ফয়জুর রহমান একাডেমি    মাদ্রাসা- ৮টি  ছোটদেশ হাফিজিয়া মাদরাসা   ফেদায়ে মিল্লাত রিসার্চ সেন্টার   ছোটদেশ আদর্শ মহিলা মাদরাসা   আনওয়ারুল উলুম মাদরাসা, পাথারীপাড়া  সারপার দাখিল মাদরাসা   আতহারুল উলুম মাদরাসা ঘুঙ্গাদিয়া   বড়দেশ হাফিজিয়া মাদরাসা   পূর্ব মুড়িয়া হাফিজিয়া দাখিল মাদরাসা    দর্শনীয় স্থান    টেংরারাজার দিঘী  মুড়িয়া হাওর   নয়াগ্রাম সীমান্ত ফাঁড়ী  ছোটদেশ- বড়দেশ সংলগ্ন বড়বিল   জনপ্রতিনিধি  বর্তমান চেয়ারম্যান- ফরিদ আল-মামুন  +চেয়ারম্যানগণের তালিকাক্রম নংচেয়ারম্যানের নামসময়কাল০১মোঃ সমছুল হোসেন চৌধূরী (ময়না মিয়া)১৯৬১ - জুলাই ১৯৬৫০২মোঃ কুতুব উদ্দিনআগস্ট ১৯৬৫ - ডিসেম্বর ১৯৭১০৩মোঃ ফয়জুর রহমান০১/০১/১৯৭২ - ১৭/০৩/১৯৭৪০৪মোঃ তজম্মুল হোসেন চৌধুরী (কনা মিয়া)১৮/০৩/১৯৭৪ - ৩১/০৩/১৯৭৫০৫মোঃ শফিক উদ্দিন আহমদ (ভারপ্রাপ্ত)১/০৪/১৯৭৫ - ৯/০৩/১৯৭৭০৬মোঃ আব্দুল মান্নান১০/০৩/১৯৭৭ - ২৬/১১/১৯৭৯০৭মোঃ আব্দুছ ছালাম (ভারপ্রাপ্ত) ২৭/১১/১৯৭৯ - ২০/০৬/১৯৮০০৮মোঃ কুতুব উদ্দিন২১/০৬/১৯৮০ ৩/০৩/১৯৮৪০৯মোঃ আব্দুল জলিল৪/০৩/১৯৮৪ - ৬/০৮/১৯৮৮১০মোঃ মোতাহির আলী ৭/০৮/১৯৮৮ - ০৭/০৪/১৯৯২১১মোঃ নজরুল ইসলাম ৮/০৪/১৯৯২ - ১৭/০৩/১৯৯৮১২মোঃ আব্দুল মন্নান ১৮/০৩/১৯৯৮ - ২৮/০৪/২০০১  ২৬/০১/২০০১ - ২৩/০৪/২০০৩১৩মোঃ শফিক উদ্দিন (ভারপ্রাপ্ত)২৯/০৪/২০১১ - ২৫/০৭/২০১১১৪মোঃ মফিক উদ্দিন (এডভোকেট) ২৪/০৪/২০০৩ - ২২/১১/২০০৯  ৩০/১২/২০০৯ - ২২/০২/২০১০১৫মোঃ শফিকুর রহমান (ভারপ্রাপ্ত) ২৩/১১/২০০৯ - ২৯/১২/২০০৯  ২৩/০২/২০১০ - ১৫/০৮/২০১১ইং১৬মোঃ আবুল খায়ের১৭মোহাম্মদ জসিম উদ্দিন (প্যানেল চেয়ারম্যান)১৮মোঃ আবুল খায়ের২৭/০৯/২০১৬ - ২৬/১২/২০২১১৯ফরিদ আল মামুন১৫/০১/২০২২- বর্তমান   জনপ্রিয় ব্যাক্তিত্ব    আতাউর রহমান  - (প্রধান শিক্ষক, পূর্ব মুড়িয়া উচ্চ বিদ্যালয়)  প্রফেসর মুহিব আলী, ছোটদেশ, (বিয়ানীবাজারের প্রথম এম. এ পাশ মুসলিম ব্যক্তিত্ব)    প্রফেসর গোলাম কিবরিয়া তাপাদার, ছোটদেশ   ( চেয়ারম্যান, সিলেট উচ্চমাধ্যমিক শিক্ষাবোর্ড)   হাফিজ আব্দুল হামিদ সাহেব    (ছোটদেশ হাফিজিয়া মাদরাসার প্রতিষ্টাকালীন প্রধানশিক্ষক)     আরও দেখুন    সিলেট জেলা  আলীনগর ইউনিয়ন, বিয়ানীবাজার  বিয়ানীবাজার উপজেলা   তথ্যসূত্র    বহিঃসংযোগ    বিয়ানীবাজার উপজেলা - বাংলাপিডিয়ায়  প্রাতিষ্ঠানিক ওয়েবসাইট - বাংলাদেশ জাতীয় তথ্য বাতায়ন।  বিষয়শ্রেণী:বিয়ানীবাজার উপজেলার ইউনিয়ন
আল-ওয়াদ মসজিদ (; ) মরক্কোর ঐতিহাসিক শহর ফেজের ফেস আল-বালিতে অবস্থিত একটি মসজিদ। এটি অষ্টাদশ শতাব্দীর শেষে বা উনবিংশ শতাব্দীর শুরুতে, একই নামের চতুর্দশ শতাব্দীর একটি প্রাক্তন মাদ্রাসার স্থানে নির্মিত হয়।   ইতিহাস  বাম|থাম্ব|মসজিদের মিনারের দক্ষিণ পার্শ্ব  মসজিদটি প্রাক্তন আল-ওয়াদ মাদ্রাসার স্থানে অবস্থিত। ১৩২৩ সালে মেরিনিড সুলতান দ্বিতীয় আবু সাইদ উসমান মাদরাসাটি নির্মাণ করেন।Mosquée el oued (Information plaque). Posted on a wall near the entrance of the mosque. ADER-Fes. November 2014. মাদ্রাসার নাম (নদীর মসজিদ) নির্দেশ করে এটি ওয়াদ মাসমুদা এর উপরে অবস্থিত। ওয়াদ মাসমুদা হলো ওয়াদ ফেস নদীর সাথে সংযুক্ত একটি খাল যা ঐতিহাসিকভাবে ফেস আল-বালির আন্দালুস কোয়ার্টারের বেশিরভাগ অংশে পানি সরবরাহ করেছে (কয়েক দশক আগে খালটি ভরাট করা হয়েছে)। আস-সাহরিজ ও আস-সাবাইন মাদ্রাসার পাশাপাশি এই মাদ্রাসাটিও নিকটবর্তী আন্দালুস মসজিদে অধ্যয়নরত শিক্ষার্থীদের বাসস্থান ও শিক্ষাদানের জন্য নির্মাণ করা হয়। যদিও আন্দালুস মসজিদটি মধ্যযুগে শিক্ষাবৃত্তি ও অধ্যয়নের প্রধান কেন্দ্র ছিল, সম্ভবত পরবর্তীতে আল কারাওইন বিশ্ববিদ্যালয়ের জন্য মাদরাসাগুলোর গুরুত্ব কমে যায়। অষ্টাদশ শতাব্দীর শেষে বা উনবিংশ শতাব্দীর শুরুতে অ্যালৌউত সুলতান মৌলে সুলায়মান (যিনি ফেজে আরও বেশ কয়েকটি মসজিদ নির্মাণ করেন) মাদরাসাটি ভেঙে ফেলেন এবং সেখানে একটি নতুন মসজিদ নির্মাণ করেন যা এই জেলার অন্যতম প্রধান জামে মসজিদ।   স্থাপত্য  মসজিদটি মরক্কান স্থাপত্যশৈলী অনুসরণ করে। এর একটি বৈশিষ্ট্যপূর্ণ ও বর্গাকার মিনার আছে। মিনারের জানালাগুলোর কাঠামো তুলনামূলক কম সজ্জিত। মসজিদটিতে একটি খুবই বড় আয়তাকার প্রাঙ্গণ (শান) রয়েছে যা আংশিকভাবে ফলের গাছে পরিপূর্ণ।   আরও দেখুন   মসজিদের তালিকা  মরক্কোর মসজিদের তালিকা  আফ্রিকার মসজিদের তালিকা  আল ফাস মসজিদ  ঔজদার বড় মসজিদ  আল-কারাওইন বিশ্ববিদ্যালয়  মেকনেস গ্র্যান্ড মসজিদ  আল-বাঈদা মসজিদ   তথ্যসূত্র   বিষয়শ্রেণী:মরক্কোর মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মরক্কোর মাদ্রাসা
উবায়দুল্লাহ ফারুক (৯ আগস্ট ১৯৪৭) একজন বাংলাদেশি দেওবন্দি ইসলামি পণ্ডিত, রাজনীতবিদ, শিক্ষাবিদ ও আধ্যাত্মিক ব্যক্তিত্ব। তিনি জমিয়তে উলামায়ে ইসলাম বাংলাদেশ’র ৮ম সভাপতি। ২০২৫ সালের ২৬ এপ্রিল জাতীয় প্রেসক্লাবে জমিয়তে উলামায়ে ইসলাম বাংলাদেশ’র কাউন্সিল অধিবেশনে তিনি দলের ৮ম সভাপতি মনোনীত হন।  তিনি প্রতিষ্ঠালগ্ন থেকে বারিধারা মাদ্রাসার শিক্ষকতা করে আসছিলেন, পর্যায়ক্রমে তিনি মাদরাসাটির শায়খুল হাদিসের দায়িত্ব পালন করেন।। বর্তমানে তিনি জামিয়াতুন নূর আল কাসিমিয়্যাহ ঢাকাসহ প্রায় ১৫ টি মাদরাসায় শায়খুল হাদীস হিসেবে দায়িত্ব পালন করছেন। এছাড়া তিনি ২০০৮ সালে অনুষ্ঠিত নবম জাতীয় সংসদ নির্বাচনে জমিয়তে উলামায়ে ইসলাম বাংলাদেশ’র প্রার্থী হয়ে  এবং ২০১৮ সালে জাতীয় ঐক্যফ্রন্ট’র প্রার্থী হয়ে সিলেট-০৫ আসন থেকে নির্বাচন করেন।      জন্ম ও বংশ  উবায়দুল্লাহ ফারুক ১৯৪৭ সালের ৯ আগস্ট সিলেট জেলার কানাইঘাট উপজেলার আকুনি গ্রামের সম্ভ্রান্ত মুসলিম পরিবারে জন্মগ্রহণ করেন। তার পিতা মাওলানা শফিকুল হক। নয় ভাইবোনের মাঝে তিনি সবার বড়।   তথ্যসূত্র
গোলাম হোসেন খান, যিনি সৈয়দ গোলাম হোসেন খান তবাতবায়ি নামেও পরিচিত, (১৭২৭/২৮–১৭৯৭/৯৮) ছিলেন ১৮শ শতকের একজন ভারতীয় ইতিহাসবিদ ও পণ্ডিত-প্রশাসক। তিনি মূলত দিল্লিতে জন্মগ্রহণ করেন এবং পরবর্তীতে আজিমাবাদে (পাটনা) স্থায়ীভাবে বসবাস স্থাপন করেন। তিনি বিখ্যাত গ্রন্থ সিয়ার-উল-মুতাখখিরিন (; ) এর রচয়িতা, যা শেষ মুঘল সাম্রাজ্যের অন্যতম উল্লেখযোগ্য সমসাময়িক ঐতিহাসিক বিবরণ।  তাকে সেই মুসলিম সম্ভ্রান্তদের মধ্যে গণ্য করা হয়, যাদের পরিবার দিল্লি ত্যাগ করে আজিমাবাদে স্থায়ীভাবে বসতি স্থাপন করে। জীবন গোলাম হোসেনের পূর্বপুরুষরা মূলত ইরাক থেকে এসেছিলেন। তার পিতা হেদায়েত খান বাংলার নবাব আলীবর্দী খানের সাথে আজিমাবাদে যান এবং সেখানে তাকে সুবেদার পদে নিযুক্ত করা হয়। নাদির শাহের দিল্লি আক্রমণের পর গোলাম হোসেন খান দিল্লি ছেড়ে তার আত্মীয় বাংলার নবাব আলীবর্দী খানের রাজদরবার মুর্শিদাবাদে চলে আসেন।Dalrymple, W. (2019),The Anarchy p80, London: Bloomsbury খান পরবর্তী নবাব সিরাজউদ্দৌলার সাথেও আত্মীয় সম্পর্কের ছিল, সম্ভবত সিরাজ আলীবর্দী খাঁর নাতি হওয়ার মাধ্যমেDalrymple, W. (2019),The Anarchy p78, London: Bloomsbury বা অন্য কোনোভাবে।.Dalrymple, W. (2019),The Anarchy p83, London: Bloomsbury  চার্লস ডব্লিউ. জে. উইদারস তাকে একজন "উচ্চপদস্থ বিহারি কর্মকর্তা" হিসেবে বর্ণনা করেন। তার পারসিক পিতা মুঘল সম্রাটের অধীনে কাজ করতেন এবং তার মা ছিলেন আলীবর্দী খানের আত্মীয়। তথ্যসূত্র  বহিঃসংযোগ  সিয়ার-উল-মুতাখখিরিন: ভারতের শেষ শতাব্দীর মুসলিম শক্তির ইতিহাস / মীর গোলাম হোসেন-খান রচিত; হাজী মুস্তফার অনুবাদ থেকে সংশোধিত এবং জন ব্রিগস দ্বারা ফার্সি মূলের সঙ্গে মিলিত. (১৮৩২) https://catalog.hathitrust.org/Record/009726806  সিয়ার-উল-মুতাখখিরিন সম্পর্কিত [বাংলাপিডিয়া](http://en.banglapedia.org/index.php?title=Siyar-ul-Mutakhkherin) প্রবন্ধ (২২ মার্চ ২০১৫)  ফার্সি মূল বইয়ের লিংকসমূহ:    খণ্ড ১: https://archive.org/details/McGillLibrary-rbsc-ms-bw-ivanow-0010-17594    খণ্ড ২: https://archive.org/details/McGillLibrary-rbsc-ms-bw-ivanow-0011-17595  বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:১৮শ শতাব্দীর ভারতীয় ইতিহাসবিদ বিষয়শ্রেণী:১৮শ শতাব্দীতে জন্ম
জেরারডাস মারকেটর (; ৫ মার্চ ১৫১২ - ২ ডিসেম্বর ১৫৯৪) ছিলেন একজন জার্মান-নেদারল্যান্ডিশ ভূগোলবিদ, মানচিত্রাঙ্কনবিদ ও জ্যোতির্বিদ। তার অঙ্কিত মানচিত্র অভিক্ষেপ পদ্ধতিটি বিশ্বব্যাপী বহুলভাবে প্রচলিত;Monmonier, Mark: Rhumb Lines and Map Wars: A Social History of the Mercator Projection. (Chicago: University of Chicago Press, 2004)Van der Krogt, Peter (2015), 'Chapter 6: Gerhard Mercator and his Cosmography: How the 'Atlas' became an Atlas,'; in: Gerhard Holzer, et al. (eds.), A World of Innovation: Cartography in the Time of Gerhard Mercator. (Newcastle upon Tyne: Cambridge Scholars Publishing, 2015), pp. 112–130 এটি "মারকেটরের অভিক্ষেপ" নামে পরিচিত।  মারকেটর ছিলেন গ্লোব এবং বৈজ্ঞানিক যন্ত্রের একজন উল্লেখযোগ্য নির্মাতা। এছাড়াও, ধর্মতত্ত্ব, দর্শন, ইতিহাস, গণিত এবং ভূ-ম্যাগনেটিজম-এ তাঁর আগ্রহ ছিল। তিনি একজন দক্ষ খোদাইকারী এবং ক্যালিগ্রাফিও ছিলেন। সেই যুগের অন্যান্য মহান পণ্ডিতদের থেকে ভিন্ন, তিনি খুব কম ভ্রমণ করেছিলেন এবং ভূগোল সম্পর্কে তাঁর জ্ঞান এসেছিল তাঁর হাজার হাজারেরও বেশি বই এবং মানচিত্রের লাইব্রেরি থেকে, তাঁর দর্শনার্থীদের কাছ থেকে এবং অন্যান্য পণ্ডিত, রাষ্ট্রনায়ক, ভ্রমণকারী, বণিক এবং নাবিকদের সাথে তাঁর বিশাল চিঠিপত্র (ছয়টি ভাষায়) থেকে। মারকেটরের প্রাথমিক মানচিত্রগুলি বৃহৎ আকারে ছিল যা দেয়ালে লাগানোর জন্য উপযুক্ত ছিল কিন্তু তার জীবনের দ্বিতীয়ার্ধে, তিনি ১৫৯৫ সালের তার মানচিত্রাবলী  (অ্যাটলাস)-এ আবদ্ধ করার জন্য উপযুক্ত একটি ছোট আকারে ১০০টিরও বেশি নতুন আঞ্চলিক মানচিত্র তৈরি করেছিলেন। মানচিত্রের একটি বইয়ের উল্লেখে এটি ছিল অ্যাটলাস শব্দটির প্রথম আবির্ভাব। যাইহোক, মারকেটর এটিকে মহাবিশ্বের সৃষ্টি, ইতিহাস এবং বর্ণনার উপর একটি গ্রন্থ ("কসমোলজিয়া") এর জন্য একটি নবতত্ত্ব হিসাবে ব্যবহার করেছিলেন, কেবল মানচিত্রের সংগ্রহ নয়। তিনি "মৌরেটানিয়ার রাজা", যাকে তিনি প্রথম মহান ভূগোলবিদ বলে মনে করতেন, তার স্মরণার্থে শব্দটি বেছে নিয়েছিলেন।  মার্কেটরের আয়ের একটি বড় অংশ আসত স্থলজ এবং আকাশীয় গ্লোব বিক্রি থেকে। ষাট বছর ধরে এগুলিকে বিশ্বের সেরা হিসেবে বিবেচনা করা হত এবং এত পরিমাণে বিক্রি হত যে এর অনেক উদাহরণ এখনও বিদ্যমান। এটি ছিল একটি উল্লেখযোগ্য উদ্যোগ যার মধ্যে ছিল গোলক তৈরি, গোর মুদ্রণ, বিশাল স্ট্যান্ড নির্মাণ, সমগ্র ইউরোপে সেগুলি প্যাকিং এবং বিতরণ। তিনি তার বৈজ্ঞানিক যন্ত্রপাতির জন্যও বিখ্যাত ছিলেন, বিশেষ করে তার অ্যাস্ট্রোলেব এবং জ্যোতির্বিদ্যা এবং  জ্যোতিষশাস্ত্র এর জ্যামিতি অধ্যয়নের জন্য ব্যবহৃত বলয়।  মারকেটর ভূগোল, দর্শন, কালানুক্রম এবং ধর্মতত্ত্বের উপর লিখেছিলেন। সমস্ত দেয়াল মানচিত্রে সংশ্লিষ্ট অঞ্চলের উপর প্রচুর লেখা খোদাই করা ছিল। উদাহরণস্বরূপ, ১৫৬৯ সালের বিখ্যাত বিশ্ব মানচিত্রটি পঞ্চদশ কিংবদন্তি তে পাঁচ হাজারেরও বেশি শব্দ দিয়ে খোদাই করা আছে। ১৫৯৫ সালের অ্যাটলাসে প্রায় ১২০ পৃষ্ঠার মানচিত্র এবং চিত্রিত শিরোনাম পৃষ্ঠা রয়েছে, তবে আরও বেশি সংখ্যক পৃষ্ঠা মহাবিশ্ব সৃষ্টির বিবরণ এবং চিত্রিত সমস্ত দেশের বর্ণনার জন্য নিবেদিত। তার কালানুক্রমের সারণীতে প্রায় ৪০০ পৃষ্ঠা ছিল (সৃষ্টিবাদ সৃষ্টির সময় থেকে]) পার্থিব রাজবংশ, প্রধান রাজনৈতিক ও সামরিক ঘটনাবলী, আগ্নেয়গিরির অগ্ন্যুৎপাত, ভূমিকম্প এবং গ্রহণ এর তারিখ নির্ধারণ করা হয়েছিল। তিনি সুসমাচার এবং পুরাতন নিয়ম সম্পর্কেও লিখেছেন।   নোট    তথ্যসূত্র    বহিঃসংযোগ   বিষয়শ্রেণী:ভূগোলবিদ বিষয়শ্রেণী:১৫১২-এ জন্ম বিষয়শ্রেণী:১৫৯৪-এ মৃত্যু বিষয়শ্রেণী:১৬শ শতাব্দীর উদ্ভাবক
আফজালুর রহমান সিনহা একজন বাংলাদেশী ব্যাবসায়ী এবং ক্রীড়া সংগঠক। তিনি বাংলাদেশ ক্রিকেট বোর্ডের পরিচালক হিসেবে দায়িত্ব পালন করেছেন। মৃত্যুর পূর্ব পর্যন্ত তিনি দি একমি ল্যাবরেটরিজ লিমিটেডের পরিচালক ছিলেন।   জন্ম ও প্রাথমিক জীবন  আফজালুর রহমান সিনহা ১৯৫০ সালে জন্মগ্রহণ করেন। তার পৈতৃক নিবাস মুন্সিগঞ্জের কলমায়। তার বাবা দি একমি ল্যাবরেটরিজ লিমিটেডের প্রতিষ্ঠাতা হামিদুর রহমান সিনহা।  ক্রীড়া  আফজালুর রহমান সিনহা বাংলাদেশের একজন বিখ্যাত ক্রীড়াসংগঠক। তিনি বাংলাদেশ ক্রিকেট বোর্ডের পরিচালক, বিপিএল গভর্নিং বডির চেয়ারম্যান এবং বাংলাদেশের অন্যতম অভিজাত ঢাকা ক্লাবের প্রেসিডেন্ট হিসেবে দায়িত্ব পালন করেছেন। তিনি ছিলেন আবাহনী ক্লাবের হকি কমিটির চেয়ারম্যান। তিনি ২০১৭-১৮ মেয়াদে ঢাকা ক্লাবের প্রেসিডেন্ট পদেও দায়িত্ব পালন করে আসছিলেন।  মৃত্যু  ২০১৮ সালের ৮ আগস্ট ৬৮ বছরে বয়সে ভারতের চেন্নাই এ একটি হাসপাতালে চিকিৎসাধীন অবস্থায় মারা যান। তিনি দীর্ঘকাল ধরে কিডনির সমস্যায় ভুগছিলেন। তিনি কয়েক মাস সিঙ্গাপুর ও থাইল্যান্ডে চিকিৎসাধীন ছিলেন তিনি।  তথ্যসূত্র   বিষয়শ্রেণী:বাংলাদেশী ক্রিকেট প্রশাসক
থাম্ব|ইরান ও আরব উপদ্বীপের মধ্যে অবস্থিত পারস্য উপসাগর, যা উপদ্বীপে "আরব উপসাগর" নামে পরিচিত। আরব উপদ্বীপের পারস্য উপসাগরীয় কোনো রাষ্ট্রকে "উপসাগরীয় রাষ্ট্র" বলা হয়। ভূবেষ্টিত উপসাগর বা গাল্ফ () বলতে কোনো মহাসাগর থেকে স্থলভাগের ভিতরে প্রবিষ্ট একপ্রকার বৃহৎ জলরাশিকে বোঝায়। অন্যান্য উপসাগরের তুলনায় গাল্ফের উন্মুক্ত অংশটি আরও সংকীর্ণ হয়। সাধারণত অত্যন্ত সভঙ্গ উপকূলরেখা রয়েছে এমন কোনো বৃহৎ নাব্য লবণাক্ত জলরাশিকে বোঝানোর জন্য ইংরেজি ভাষায় "গাল্ফ" শব্দটি ব্যবহৃত হয়। বহু ভূবেষ্টিত উপসাগর নৌপরিবহনের প্রধান এলাকা, যেমন পারস্য উপসাগর (আরব উপসাগর), মেক্সিকো উপসাগর (আমেরিকা উপসাগর), ফিনল্যান্ড উপসাগর ও এডেন উপসাগর।  তালিকা আফ্রিকা   গিনি উপসাগর — কোত দিভোয়ার, ক্যামেরুন, গাবন, টোগো, নাইজেরিয়া, বিষুবীয় গিনি, বেনিন ও লাইবেরিয়ার মধ্যে অবস্থিত।  সুয়েজ উপসাগর — মিশরের সিনাই উপদ্বীপ ও দেশের বাকি অংশের মধ্যে লোহিত সাগরের উত্তরভাগে অবস্থিত  ইউরোপ   বিস্কে উপসাগর — ফ্রান্স ও স্পেনের মধ্যে আটলান্টিক মহাসাগরে অবস্থিত  উত্তর আমেরিকা   আলাস্কা উপসাগর — মার্কিন যুক্তরাষ্ট্রের আলাস্কা রাজ্যের দক্ষিণ-পশ্চিমে প্রশান্ত মহাসাগরে অবস্থিত  ক্যালিফোর্নিয়া উপসাগর — মেক্সিকোর উত্তর-পশ্চিমে প্রশান্ত মহাসাগরে অবস্থিত  পানামা উপসাগর — পানামার দক্ষিণে প্রশান্ত মহাসাগরে অবস্থিত  মেক্সিকো উপসাগর (আমেরিকা উপসাগর) — মেক্সিকো, মার্কিন যুক্তরাষ্ট্র ও কিউবার মধ্যে আটলান্টিক মহাসাগরে অবস্থিত  সেন্ট লরেন্স উপসাগর — কানাডায় আটলান্টিক মহাসাগরে সেন্ট লরেন্স নদীর মোহনা  এশিয়া থাম্ব|ভারতের গুজরাত রাজ্যে দুটি ভূবেষ্টিত উপসাগর রয়েছে: কচ্ছ উপসাগর (কচ্ছ ও সৌরাষ্ট্রের মধ্যে) ও খাম্বাত উপসাগর (সৌরাষ্ট্র ও দক্ষিণ-পূর্ব গুজরাতের মধ্যে)।   আকাবা উপসাগর — ইসরায়েল, জর্ডান, মিশর ও সৌদি আরবের মধ্যে লোহিত সাগরের উত্তরভাগে অবস্থিত  ওমান উপসাগর — ইরান, ওমান ও পাকিস্তানের মধ্যে আরব সাগরে অবস্থিত  কচ্ছ উপসাগর — ভারতের গুজরাত রাজ্যের কচ্ছ ও সৌরাষ্ট্র অঞ্চলের মধ্যে আরব সাগরে অবস্থিত  খাম্বাত উপসাগর — ভারতের গুজরাত রাজ্যের সৌরাষ্ট্র অঞ্চল ও রাজ্যের দক্ষিণ-পূর্বাঞ্চলের মধ্যে আরব সাগরে অবস্থিত  পারস্য উপসাগর (আরব উপসাগর), ইরান ও আরব উপদ্বীপের মধ্যে আরব সাগরে অবস্থিত  মান্নার উপসাগর — ভারতের তামিলনাড়ু রাজ্য ও শ্রীলঙ্কার মধ্যে ভারত মহাসাগরে অবস্থিত  সুয়েজ উপসাগর — মিশরের সিনাই উপদ্বীপ ও দেশের বাকি অংশের মধ্যে লোহিত সাগরের উত্তরভাগে অবস্থিত  ওশেনিয়া  দক্ষিণ আমেরিকা  তথ্যসূত্র  বহিঃসংযোগ    বিষয়শ্রেণী:জলরাশি বিষয়শ্রেণী:উপকূলীয় ভূগোল
কদম রসুল মসজিদ ভারতের মালদহ জেলার গৌড়তে অবস্থিত একটি মসজিদ।   ইতিহাস  চতুষ্কোণ এক গম্বুজ বিশিষ্ট মসজিদটি ১৫৩০-১৫৩১ সালে সুলতান নাসিরুদ্দিন নুসরত শাহ কর্তৃক নির্মিত হয়। এটির প্রস্তরের উপর হযরত মুহাম্মদ (সাঃ) এর পদচিহ্ন স্থাপিত ছিল। বর্তমানে যা মহদিপুরে খাদেমের নিকট সংরক্ষিত রয়েছে।   আরও দেখুন   কদম মোবারক শাহী জামে মসজিদ - বাংলাদেশের চট্টগ্রামে অবস্থিত একটি মসজিদ  কোতয়ালী দরজা  দাখিল দরওয়াজা  লুকোচুরি দরওয়াজা  বড় সোনা মসজিদ  ছোট সোনা মসজিদ   তথ্যসূত্র   বিষয়শ্রেণী:পশ্চিমবঙ্গের মসজিদ
আমেরিকানো মিডিয়া হল একটি মার্কিন মিডিয়া কোম্পানী যা হিস্পানিক সম্প্রদায়কে লক্ষ্য করে ২০২২ সালের মার্চ মাসে চালু হয়েছে। এটি একটি অনলাইন উপস্থিতি ছাড়াও মিয়ামিতে রেডিও স্টেশন ডব্লিউএএক্সওয়াই (৭৯০ এএম প্রোগ্রাম করে, যা "রেডিও লিব্রে" নামে পরিচিত। এর প্রোগ্রামগুলি মূলত স্পেনীয় ভাষার রক্ষণশীল আলাপের অনুষ্ঠান।   ইতিহাস  আমেরিকানো মিডিয়া ২০২২ সালের মার্চ মাসে ইভান গার্সিয়া-হিডালগো দ্বারা প্রতিষ্ঠিত হয়েছিল, যিনি টেলিকমিউনিকেশন শিল্পে ক্যারিয়ারের পরে ডোনাল্ড ট্রাম্প ২০২০-এর রাষ্ট্রপতি প্রচারের জন্য একজন সারোগেট ছিলেন।  গার্সিয়া-হিডালগো হিস্পানিক রিপাবলিকান নেতাদের মধ্যে দীর্ঘদিনের অভিযোগ শোনার পর কোম্পানিটি প্রতিষ্ঠা করেন, উল্লেখ্য, "আমাদের স্পেনীয় ভাষায় ফক্স নিউজ নেই, এবং আমেরিকানো এটাই চায়।"  তিনি এর আগে কলম্বিয়ার এনটিএন২৪- এ কাজ করেছিলেন, যেখানে তার প্রোগ্রাম বাটাল্লা পলিটিকা তার সর্বোচ্চ মূল্যের অনুষ্ঠানগুলির মধ্যে ছিল।    তথ্যসূত্র   বিষয়শ্রেণী:২০২২-এ প্রতিষ্ঠিত মার্কিন কোম্পানি বিষয়শ্রেণী:মার্কিন যুক্তরাষ্ট্রের স্পেনীয় ভাষার রেডিও বিষয়শ্রেণী:২০২২-এ ফ্লোরিডায় প্রতিষ্ঠিত বিষয়শ্রেণী:রক্ষণশীল আলাপের রেডিও
নজরুল ইসলাম (জন্ম: ১৬ এপ্রিল ১৯৩৯) একজন বাংলাদেশী নগরবিদ ও শিক্ষাবিদ। তিনি বাংলাদেশ বিশ্ববিদ্যালয় মঞ্জুরী কমিশনের প্রাক্তন চেয়ারম্যান ও বাংলাদেশ এশিয়াটিক সোসাইটির সাবেক সভাপতি। তিনি ঢাকায় অবস্থিত নগর গবেষণা কেন্দ্রের  প্রতিষ্ঠাতা সভাপতি। বর্তমানে তিনি ঢাকা বিশ্ববিদ্যালয়ের ইমেরিটাস অধ্যাপক হিসেবে দায়িত্ব পালন করছেন।  প্রাথমিক জীবন ও শিক্ষা নজরুলের জন্ম ১৯৩৯ সালের ১৬ এপ্রিল বর্তমান শরীয়তপুরের ভেদরগঞ্জ উপজেলার চরাঞ্চলে। তার বাবা আবদুল কাদির ও মা ফাতেমা খাতুন। মাধ্যমিক ও উচ্চমাধ্যমিক পর্যায়ে তিনি লেখাপড়া করেছেন ঢাকার নবাবপুর সরকারি উচ্চ বিদ্যালয় ও ঢাকা কলেজে। তিনি ঢাকা বিশ্ববিদ্যালয় থেকে ভূগোলে বিএ সম্মান (১৯৬১) এবং এমএ (১৯৬২) ডিগ্রি লাভ করেন। তিনি ষাটের দশকে কানাডায় ও সত্তরের দশকে যুক্তরাষ্ট্র ও যুক্তরাজ্যে উচ্চশিক্ষা গ্রহণ করেন।  কর্মজীবন নজরুল ইসলাম ১৯৬৩ সাল থেকে ২০০৭ সাল পর্যন্ত ঢাকা বিশ্ববিদ্যালয়ের ভূগোল ও পরিবেশ বিভাগে শিক্ষকতা করেন। এই সময়ের মধ্যে তিনি আন্তর্জাতিক উচ্চশিক্ষা প্রতিষ্ঠান ব্যাংককের এশিয়ান ইনস্টিটিউট অব টেকনোলজিতে চার বছর (১৯৮২-৮৬) নগর উন্নয়ন পরিকল্পনা বিষয়ে শিক্ষকতা করেছেন।  তিনি বিভিন্ন আন্তর্জাতিক সংস্থার নগর উন্নয়ন সম্পর্কিত উপদেষ্টা এবং সরকার কর্তৃক গঠিত বিভিন্ন নগর উন্নয়ন সম্পর্কিত কমিটির সদস্য হিসেবে দায়িত্ব পালন করেন। তিনি ঢাকা ওয়াসা বোর্ডের চেয়ারম্যান (১৯৯৯-২০০২) ছিলেন।  নজরুল ইসলাম বাংলাদেশ বিশ্ববিদ্যালয় মঞ্জুরী কমিশনের চেয়ারম্যান (২০০৭-২০১১) এবং বাংলাদেশ এশিয়াটিক সোসাইটির সভাপতি (২০১২-২০১৩) হিসেবে দায়িত্ব পালন করেন।  তিনি বাংলাদেশ পরিবেশ আন্দোলন (বাপা) এর সহ-সভাপতি এবং নগর গবেষণা কেন্দ্রের প্রতিষ্ঠাতা সভাপতি। ২০২৩ সালে তিনি ঢাকা বিশ্ববিদ্যালয়ের ইমেরিটাস অধ্যাপক নিযুক্ত হন।  গবেষণাকর্ম ও প্রকাশনা নজরুল ইসলাম দেশীয় এবং আন্তর্জাতিক জার্নালে ১০০টির অধিক গবেষণা নিবন্ধ প্রকাশ করেছেন। তিনি ২২টি বইয়ের লেখক/সহ-লেখক/সম্পাদক। নগর নিয়ে গবেষণার পাশাপাশি তিনি শিল্প নিয়েও গবেষণা করেছেন। তিনি বাংলাদেশ এশিয়াটিক সোসাইটি কর্তৃক ২০১৭ সালে প্রকাশিত বাংলাদেশ জাতীয় অ্যাটলাস - এর প্রধান সম্পাদক হিসেবে বহুল সমাদৃত।  পুরস্কার ও সম্মাননা শেল্টেক্ অ্যাওয়ার্ড জয়নুল আবেদিন সম্মাননা বাংলা একাডেমি ফেলোশিপ বাংলাদেশ এশিয়াটিক সোসাইটির ফেলোশিপ বাংলাদেশ ইনস্টিটিউট অব প্ল্যানার্স সম্মাননা ঢাকা আর্ট সার্কেলের আউট স্ট্যান্ডিং আর্ট ক্রিটিক অ্যাওয়ার্ড বাংলাদেশ ভূগোল সমিতি ও বাংলাদেশ ভূগোল পরিষদ প্রদত্ত লাইফটাইম অ্যাচিভমেন্ট অ্যাওয়ার্ড প্রভৃতি।   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাপিডিয়ার সম্পাদক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ এশিয়াটিক সোসাইটির সভাপতি বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান বিষয়শ্রেণী:ঢাকা বিশ্ববিদ্যালয়ের ইমেরিটাস অধ্যাপক